ΓΡΑΠΤΗ ΕΡΩΤΗΣΗ E-3857/00

υποβολή: Daniel Varela Suanzes-Carpegna (PPE-DE) προς το Συμβούλιο

(20 Δεκεμβρίου 2000)

Θέμα: Διεύρυνση και περιφερειακή πολιτική: Ευρωπαϊκή Εδαφική Στρατηγική (ΕΕΣ)

Μετά από δύο έτη διαπραγματεύσεων με τιςποψήφιες χώρες της Ομάδας του Λουξεμβούργου (Πολωνία, Ουγγαρία, Τσεχική Δημοκρατία, Σλοβενία, Εσθονία και Κύπρο), τον περασμένο Απρίλιο άρχισαν οι συζητήσεις σχετικά με την εφαρμογή του κεκτημένου των Διαρθρωτικών Ταμείων (κεφάλαιο 21 των διαπραγματεύσεων) με τις έξι χώρες που αποτελούν την εν λόγω ομάδα. Στο πλαίσιο αυτό το ΕΚ ενέκρινε τον περασμένο Οκτώβριο ψήφισμα (R5-0417/2000(1) της 4.10.00) σχετικά με την διεύρυνση της ΕΕ που περιλαμβάνει τα αιτήματα του ΕΚ όσον αφορά τη διαδικασία ενσωμάτωσης και τις σχετικές διαπραγματεύσεις.

Μπορεί το Συμβούλιο να αναφέρει ποιο θα είναι περίπου το χρονοδιάγραμμα της συζήτησης αυτού του κεφαλαίου 21, ποιο το σημερινό στάδιο των διαπραγματεύσεων και ποιες οι πρόοδοι που έχουν επιτευχθεί μέχρι αυτή τη στιγμή; Μπορεί η Επιτροπή να ενημερώσει πότε περίπου σκέπτεται να αρχίσει τη συζήτηση για το κεφάλαιο 21 με τιςποψήφιες προς ένταξη χώρες της Ομάδας του Ελσίνκι (Ρουμανία, Σλοβακία, Λετονία, Λιθουανία, Βουλγαρία και Μάλτα) στο πλαίσιο των διαπραγματεύσεων ένταξης που άρχισαν στις 28 περασμένου Μαρτίου;

Στο σημείο 109 του ψηφίσματος του ΕΚ σχετικά με τη διεύρυνση της ΕΕ το ΕΚ θεωρεί ότι είναι απαραίτητο να συνεκτιμηθεί η προοπτική για την ανάπτυξη του ευρωπαϊκού χώρου κατά τη διαδικασία διεύρυνσης σύμφωνα με την αρχή της επικουρικότητας, και να συνδεθεί σαφώς με την περιφερειακή πολιτική ενόψει της μεταρρύθμισης των Διαρθρωτικών Ταμείων το 2006, προκειμένου να δοθεί η κατάλληλη απάντηση στις αναπτυξιακές ανάγκες της διευρυμένης Ευρωπαϊκής Ένωσης, ζητεί δε, στο πλαίσιο αυτό, από την Επιτροπή να αναλύσει τις επιπτώσεις των διευρύνσεων στην απασχόληση, τη συνοχή και την οικονομική μετανάστευση, ώστε να καταστεί δυνατή ή έγκαιρη λήψη μέτρων για την αποφυγή περιφερειακών ανισοτήτων;

Μπορεί να αναφέρει το Συμβούλιο σε ποιο βαθμό λαμβάνειπόψη του αυτό το αίτημα του ΕΚ κατά τη διαδικασία ένταξης και τις διαπραγματεύσεις του με την Ομάδα του Λουξεμβούργου στο πλαίσιο του κεφαλαίου 21, ειδικότερα όσον αφορά την ΕΕΣ;

Με ποιο τρόπο αυτή η ΕΕΣ θα ευνοήσει την οικονομική, κοινωνική και εδαφική συνοχή των θαλάσσιων απομεμακρυσμένων περιοχών του σημερινού στόχου 1 αναχαιτίζοντας την επίταση του απομεμακρυσμένου χαρακτήρα των εν λόγω περιοχών η οποία θα επέλθει μετά τη διεύρυνση της ΕΕ;

(1) Κείμενα που εγκρίθηκαν στις 4.10.2000, σελ. 1.

Κοινή απάντηση στις γραπτές ερωτήσεις E-3855/00 και Ε-3857/00

(8 Μαρτίου 2001)

Όσον αφορά τις ενταξιακές διαπραγματεύσεις που διεξάγονται με την Κύπρο, την Ουγγαρία, την Πολωνία, την Εσθονία, την Τσεχική Δημοκρατία και την Σλοβενία για την περιφερειακή πολιτική, δεν κατέστη ακόμα δυνατό για την Ένωση να λάβει θέση ως προς ορισμένα ουσιαστικά ζητήματα, κυρίως όσον αφορά τα Διαρθρωτικά Ταμεία και το Ταμείο Συνοχής. Αυτό οφείλεται στο γεγονός ότι δεν είναι διαθέσιμες οι απαραίτητες πληροφορίες, συγκεκριμένα με τη μορφή κοινοτικών στοιχείων, βάσει των οποίων λαμβάνονται αποφάσεις για ζητήματα όπως το κατά πόσον κάθεποψήφιος είναι επιλέξιμος για να λάβει βοήθεια από τα εν λόγω Ταμεία. Ως εκ τούτου, τα θέματα αυτά θα πρέπει να εξεταστούν σε μεταγενέστερο στάδιο των διαπραγματεύσεων. Βάσει των ανωτέρω, ο οδικός χάρτης για τις ενταξιακές διαπραγματεύσεις τον οποίον πρότεινε η Επιτροπή και ενέκρινε το Συμβούλιο στα συμπεράσματά του της 4ης Δεκεμβρίου 2000, προβλέπει ότι η Ένωση θα καθορίσει κατά το πρώτο εξάμηνο του 2002, εφόσον χρειάζεται, κοινές θέσεις της ΕΕ για την περιφερειακή πολιτική μεταξύ άλλων και για εκκρεμή ουσιαστικά ζητήματα, με στόχο το προσωρινό κλείσιμο αυτού του κεφαλαίου μετά την πλήρωση των αναγκαίων προϋποθέσεων.

Όσον αφορά τη Μάλτα, τη Ρουμανία, τη Σλοβακία, τη Λετονία, τη Λιθουανία και τη Βουλγαρία με τις οποίες δεν έχει αρχίσει ακόμη η διαπραγμάτευση του κεφαλαίου Περιφερειακή Πολιτική, πρέπει ναπενθυμιστεί ότι το Ευρωπαϊκό Συμβούλιο της Φέιρα εκτίμησε ότι θα είναι μάλλον δυνατόν να αρχίσουν διαπραγματεύσεις σε όλους τους τομείς του κεκτημένου με τις πιο προηγμένες από αυτές τιςποψήφιες χώρες όσο το δυνατόν πιο σύντομα εντός του 2001. Κατά συνέπεια, η σουηδική Προεδρία προτίθεται να ανοίξει το κεφάλαιο Περιφερειακή Πολιτική με τη Μάλτα, τη Σλοβακία, τη Λετονία και τη Λιθουανία.

Όπως ισχύει για όλα ταπό διαπραγμάτευση κεφάλαια του κεκτημένου, οι ενταξιακές διαπραγματεύσεις διεξάγονται με βάση το ισχύον κεκτημένο. Νέο κεκτημένο που τυχόν θαιοθετηθεί πριν από την ολοκλήρωση των διαπραγματεύσεων, θα ληφθεί δεόντωςπόψη. Ως εκ τούτου, το Συμβούλιο επί του παρόντος δεν μπορεί να λάβει θέση ως προς τα άλλα συγκεκριμένα ερωτήματα που έθεσε ο αξιότιμος βουλευτής. Ωστόσο, πρέπει να σημειωθεί ότι το Συμβούλιο έχει σαφώς επίγνωση των προβλημάτων κοινωνικής και οικονομικής συνοχής που θέτει η επέκταση των διαρθρωτικών πολιτικών της ΕΕ σε νέα κράτη μέλη, όπως έχει επισημάνει το Ευρωπαϊκό Κοινοβούλιο.